**ИЗВЈЕШТАЈ**

**СЕМИНАР „Управни спор у вези са примјеном Закона о слободи приступа информацијама“**

**Бањалука, просторије ЦЕСТ-а у РС, 13. април 2022. године**

На основу Програма стручног усавршавања и почетне обуке за 2022. годину, Центар за едукацију судија и јавних тужилаца у Републици Српској (ЦЕСТ у РС) је организовао семинар, на тему: „Управни спор у вези са примјеном Закона о слободи приступа информацијама“.

Семинар је одржан 13. априла 2022. године у просторијама ЦЕСТ-а у РС, а едукатор је био г. Душко Бојовић, судија Врховног суда Републике Српске и стални едуатор ЦЕСТ-а у РС.

На самом почетку семинара, учесницима је представљен значај слободног приступа информацијама од јавног значаја, као једног од људских права. Од оваквог смисла слободе приступа информацијама полазе и ентитетски закони који регулишу ову материју. У свом излагању, едукатор, судија Бојовић, указао је на неке нормативне недостатке, а за шта је у пракси примијећено да резултира ограничавањем овог права грађанима.

У наставку семинара, указано је на још неке практичне проблеме у примјени одредаба важећег Закона о слободи приступа информацијама, а који су примијећени, како на страни носилаца јавне власти, тако и на страни самих подносилаца захтјева за приступ информацијама. Посебно је проблематизована пракса у органима управе и јавним предузећима да се не именује службеник за информисање, те што у обје инстанце овог поступка одлучује исти орган, пракса неразликовања информација које јавни органи управе морају пружити заинтересованом лицу, од личног податка који треба заштитити, а посебно и пракса неодлучивања о захтјеву у законском року.

У закључном дијелу семинара, указано је на значај питања јавног објављивања информација које посједују органи управе, а које се третирају као јавно добро.

Семинару је присуствовало 18 учесника из реда носилаца правосудних функција, секретара судова и портпарола, сви из Републике Српске.

У Бањалуци, 14.04.2022. године Подносилац извјештаја:

 Јелена Мајсторовић

 Начелник Сектора за почетну обуку